с леснодостъпна информация за допълнителните разходи за труд (като например данъци), направени от работодател в Аржентина (134). Комисията използва също индекса (135), за да коригира данните за инфлацията за 2018 г.
 (346)
 В коментарите си относно окончателното разгласяване групата ZTT заяви, че Комисията следва да използва разходите за труд на „операторите и монтажниците на инсталации и машини“, тъй като те са най-близо до вида работна сила в сектора на КОВ.
 (347)
 Комисията изрази несъгласие с това твърдение. Групата ZTT не е представила никакви доказателства, от които да е видно, че по-голямата част от наетите от нея лица са оператори и монтажници на инсталации и машини. Тъй като секторът на КОВ е високотехнологичен сектор, производителите на КОВ наемат много инженери и техници, които са класирани от МОТ в категорията „Специалисти“, както и техници в областта на информационните и комуникационните технологии, които са класифицирани от МОТ като „Техници и приложни специалисти“. Средните разходи за труд за тези три професии са с повече от 20 % по-високи от стойността на общите разходи за труд, използвани от Комисията за изчисляване на референтната стойност за труда. Тъй като Комисията не разполага с разбивка на дела на наетите лица в тези основни категории от общия брой на наетите лица, тя счете за уместно да използва средните разходи за труд, предоставени от МОТ. Поради това твърдението беше отхвърлено.
 3.4.1.2. Електроенергия
 (348)
 По време на разследвания период цената на електроенергията за дружествата (промишлените ползватели) в Аржентина е публикувана от електроразпределителните дружества Edenor и Edesur (136). Информацията дава възможност да се определи цената на електроенергията, заплащана от промишлените ползватели (Тарифа T3). Тя също така предоставя подробности за цените, плащани от промишлените ползватели, които са избрали диференцирани тарифи в зависимост от интервала от денонощието, в който се консумира електроенергията, и използваното напрежение. Комисията използва тези тарифи за изчислението.
 (349)
 След окончателното разгласяване групата ZTT заяви, че е налице грешка във формулата за изчисляване на референтната стойност за електроенергията.
 (350)
 Комисията коригира тази грешка, чието въздействие е незначително.
 3.4.2. Общи производствени разходи, ПОАР и печалба
 (351)
 Съгласно член 2, параграф 6а, буква а) от основния регламент „формираната нормална стойност включва неизкривени и разумни административни разходи, разходи за продажба и общи разходи, и реализиране на печалба“. Също така трябваше да бъде установена стойност за общите производствени разходи, за да се обхванат разходите извън производствените фактори, както е посочено по-горе.
 (352)
 Общите производствени разходи на оказалите съдействие производители износители бяха изразени като дял от действителните производствени разходи на производителите износители. Този процент беше приложен към незасегнатите от нарушения производствени разходи.
 (353)
 За определянето на неизкривени и разумни ПОАР и печалбата Комисията се позова на финансовите данни за 2019 г. на Prysmian Energia Cables y Sistemas de Argentina S.A., които са извлечени от Dun and Bradstreet (D&B) (137). Комисията предостави тези данни на заинтересованите страни във втората бележка.
 (354)
 В коментарите си относно окончателното разгласяване групата FTT изрази несъгласие с методологията за изчисляване, приложена към общите разходи, разяснена в съображение 352, като заяви, че Комисията използва „данни с нарушения“, за да преизчисли стойностите „с